ಪಕ್ಷದ ಮುಖಂಡರು ಹೊಸ ಜವಾಬ್ದಾರಿ ಕೊಟ್ಟರೆ ಒಪ್ಪಿಕೊಳ್ಳುವೆ: ಮಹೇಶ್ ಕುಮಟಳ್ಳಿ ಚಿಕ್ಕೋಡಿ: ಪಕ್ಷದ ಮುಖಂಡರು ಹೊಸ ಜವಾಬ್ದಾರಿ ಕೊಟ್ಟರೆ ಸಮರ್ಥವಾಗಿ ನಿಭಾಯಿಸುವೆ ಎಂದು ಶಾಸಕ ಮಹೇಶ್ ಕುಮಟಳ್ಳಿ ಹೇಳುವ ಮೂಲಕ ತಾನು ಕೂಡ ಸಚಿವಾಕಾಂಕ್ಷಿ ಎಂಬ ಆಸೆಯನ್ನು ಪರೋಕ್ಷವಾಗಿ ಹೊರಹಾಕಿದ್ದಾರೆ. ಭಾರತೀಯ ಜನತಾ ಪಾರ್ಟಿಯ ವರಿಷ್ಠರು, ಸಿಎಂ ಬೊಮ್ಮಾಯಿಯವರು ಅವರಾಗಿಯೇ ಏನೇ ಜವಬ್ದಾರಿ ಕೊಟ್ಟರೂ ವಹಿಸಿಕೊಂಡು ನಿಭಾಯಿಸುತ್ತೇನೆ. ನಾನಿಗಿಯೇ ಸಚಿವನಾಗಬೇಕೆಂದು ಯಾವುದೇ ಒತ್ತಡವನ್ನು ಹಾಕುವುದಿಲ್ಲ.ನನ್ನ ಮತದಾರರ ಕ್ಷೇತ್ರದ ಅಭಿವೃದ್ಧಿಯೇ ನನಗೆ ಆದ್ಯತೆ ಎಂದು ಹೇಳಿದ್ದಾರೆ. ಇಂದು ಚಿಕ್ಕೋಡಿಯಲ್ಲಿ ಸುದ್ದಿಗಾರರ ಜೊತೆ ಮಾತನಾಡಿದ ಅವರು, ಸಂಪುಟ ವಿಸ್ತರಣೆ ಆದರೆ ಜವಾಬ್ದಾರಿ ನನಗೂ ನೀಡಲಿ ಎಂದ ಮಹೇಶ್ ಕುಮಟಳ್ಳಿ. ಬಿಜೆಪಿಯಲ್ಲಿ ಸಾಕಷ್ಟು ಮುಖಂಡರಿದ್ದಾರೆ. ಸಿಎಂ ಬಸವರಾಜ ಬೊಮ್ಮಾಯಿ ನೇತೃತ್ವದಲ್ಲಿ ಎಲ್ಲಾ ಮುಖಂಡರೂ ಸೇರಿ 2023ರ ಚುನಾವಣೆಯನ್ನು ಎದುರಿಸುತ್ತೇವೆ ಎಂದರು.